**ОБАВЕШТЕЊЕ У ВЕЗИ СА ПОЛАГАЊЕМ ИСПИТА ИЗ ПРЕДМЕТА СТРАНИ ЈЕЗИК**

 Обавештавамо кандидате да је полагање испита из предмета страни језик предвиђено за **30. и 31. јануар, 1,2. и 3. фебруар 2023. године.** Полагање испита обавиће се у просторијама зграде **СИВ 3, улица Омладинских бригада број 1, Нови Београд**, према распореду објављеном на интернет страници овог министарства.

 На испит кандидати треба да дођу **са важећом личном картом, односно пасошем**, најмање 20 минута пре заказаног почетка писменог дела испита.

 На испит је строго забрањено **уношење мобилних телефона, телекомуникационих уређаја (тзв. бубица и слушалица), фотоапарата и сл.**

Одевање кандидата треба да је у складу са нормама које важе за улазак у зграде државних органа.

 Такође, напомињемо да полагању испита из предмета страни језик може приступити кандидат који **у потпуности,** односно **већој мери задовољи захтеве у поступку психолошке процене** за обављање послова туристичког водича, односно туристичког пратиоца.

**Предмет страни језик кандидат полаже писмено и усмено**. Потребан ниво знања страног језика регулисан је чланом 9. Правилника, којим је прописано да кандидат мора да покаже знање страног језика тако да:

1. разуме суштину конкретних или апстрактних садржаја у сложеним текстовима, као и стручну расправу везану за делатност коју обавља;
2. је у стању да се изражава са одређеним степеном спонтаности и лакоће, тако да разговор са изворним говорником не представља напор ни једној ни другој страни;
3. се о великом броју тема изражава јасно и потпуно, уме да искаже своје мишљење о актуелним дешавањима и изложи предности и мане различитих ситуација и појава.

 Овај ниво знања страног језика сагласан је нивоу знања Б2 Заједничког европског оквира за језике (CECR).

 **Кандидати који су положили стручни испит за туристичког пратиоца не полажу испит из предмета страни језик.**

 **Уколико кандидат не положи испит из предмета страни језик нема право полагања поправног испита, нити може приступити полагању осталих испита**.

 Ако кандидат не приступи полагању стручног испита или одустане од полагања сматраће се да испит није положио.

 Ако кандидат на стручном испиту нарушава правила понашања коришћењем литературе, мобилног телефона или других електронских средстава комуникације, биће удаљен са стручног испита и оцениће се оценом ,,није положиоˮ.

 **Такса за полагање испита из предмета страни језик износи 3.110,00 динара. Износ таксе уплаћује се на рачун: 840-31396845-85, позив на број: 50-016, по моделу: 97, сврха уплате: такса за полагање стручног испита за туристичког водича и туристичког пратиоца, прималац: Mинистарство туризма и омладине.**

 **Доказ о извршеној уплати треба понети на дан полагања испита из предмета страни језик и предати секретару комисије.**

 Молимо кандидате да редовно прате званичнуинтернет страницу овог министарства.

 **Напомињемо да не постоји могућност померања утврђених термина по објављивању распореда кандидата.**